Euroopa Liidu Teataja L 266 , 19/10/2000 Lk 0025 - 0026



EMP Ühiskomitee otsus nr 37/98, 30. märts 1998, millega muudetakse EMP lepingu XI lisa (telekommunikatsiooniteenused) EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98, ning arvestades, et: (1) lepingu XI lisa muudeti EMP Ühiskomitee 29. jaanuari 1999. aasta otsusega nr 7/1999 [1]; (2) lepingusse tuleb lisada Euroopa Parlamendi ja nõukogu 10. aprilli 1997. aasta direktiiv 97/13/EÜ telekommunikatsiooniteenuste valdkonna üldlubade ja individuaalsete litsentside ühise raamistiku kohta [2]; (3) arvesse tuleb võtta Liechtensteini eriolukorda ja asjaolu, et seni on Liechtensteinis telekommunikatsiooniteenuseid osutatud vastavalt monopolilepetele Šveitsiga; (4) direktiivi 97/13/EÜ kolmandate riikide aspekte puudutavad sätteid tuleb käesoleva lepingu tähenduses kohandada, ON VASTU VÕTNUD JÄRGMISE OTSUSE: Artikkel 1 Lepingu XI lisa punkti 5cb (Euroopa Parlamendi ja nõukogu direktiiv 97/33/EÜ) järele lisatakse järgmine punkt: "5cc. 397 L 0013: Euroopa Parlamendi ja nõukogu direktiiv 97/13/EÜ, 10. aprill 1997, telekommunikatsiooniteenuste valdkonna üldlubade ja individuaalsete litsentside ühise raamistiku kohta (EÜT L 117, 7.5.1997, lk 15). Selle direktiivi sätteid loetakse käesolevas lepingus järgmises kohanduses: a) artikli 1 lõikes 2 ja lisas asendatakse sõna "asutamisleping" sõnadega "EMP leping" ning sõnad "eelkõige artiklid 36 ja 56" asendatakse sõnadega "eelkõige artiklid 13 ja 33" vastavas käändes; b) direktiivi artikli 18 kirjeldatud suhete osas kolmandate riikidega kohaldatakse järgmist: 1. Vastastikuse lähenemise võimalikult kõrge taseme saavutamiseks kolmandate riikidele seoses lubade ja lubade alusel tegutsemisega kehtiva korra kohaldamisel vahetavad lepinguosalised teavet, nagu kirjeldatud artiklis 18 lõikes 1, ning artikli 18 lõikes 2 osutatud asjades peetakse konsultatsioone EMP Ühiskomitee raames ning lepinguosaliste vahel kokkulepitava erikorra kohaselt. 2. Kui ühendus peab artikli 18 lõikes 2 alusel läbirääkimisi kolmanda riigiga, et saavutada oma organisatsioonidele võrreldavaid õigusi, püüab ta saavutada EFTA riikide organisatsioonide võrdse kohtlemise; c) direktiivi lisa punktis 4.7 asendatakse sõnad "ühenduse kohustused kolmandate riikide ees" sõnadega "ühenduse või EFTA riigi kohustused kolmandate riikide ees"; d) artikli 3 lõike 2 osas võib Liechtensteini antud individuaalsetele litsentsidele seada eritingimusi, mis: i) tagavad Liechtensteini klientidele teenuse jätkumise teenuse osutamiselt varasemate monopolilepete alusel Šveitsiga; ii) hõlbustavad varasemate Šveitsiga sõlmitud monopolilepete asendamist süsteemiga, mis põhineb konkureerivad pakkumisel seoses (Liechtensteini 20. juuni 1996. aasta telekommunikatsiooni seaduses määratletus) baasteenuse osutamisega Liechtensteinis; iii) võtavad kooskõlas EMP õigusega arvesse universaalteenuse pakkumise nõudeid väga väikeste võrkude konkreetsetel asjaoludel." Artikkel 2 Euroopa Parlamendi ja nõukogu direktiivi 97/13/EÜ islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne. Artikkel 3 Käesolev otsus jõustub 31. märtsil 1999 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Artikkel 4 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 30. märts 1999 EMP Ühiskomitee nimel eesistuja F. Barbaso [1] EÜT L 35, 10.2.2000, lk 37. [2] EÜT L 117, 7.5.1997, lk 15. --------------------------------------------------